als_Latn dik_Latn sag_Latn
Trajneri i përfaqësueses shqiptare, Xhani de Biazi ndoqi dje një strategji të zgjuar në deklaratat pas derbit, duke e konsideruar grupin tonë një të tillë “ferri” dhe duke i dhënë vetes e shqiptarëve asnjë shpresë në publik qoftë dhe për të arritur një vend të tretë. Ai e konsideroi fatale, faktin që luajmë në një grup me 5 skuadra, megjithëse nuk do të ndikojë fare në objektiv e gjithashtu iu tha të gjithë njerëzve që Armenia që e mundi e u krenua aq shumë në muajin gusht qenkësh një skuadër që meriton të jetë dhe e dyta. Atëherë, nëse kemi një trajner i cili që në fillim pa u luajtur ende asnjë ndeshje nuk sheh asnjë motiv sportive që të arrijmë vendin e tretë, përse duhet të vazhdojmë t’i besojmë pankinën dhe përse duhet ta paguajmë cinikisht me një rrogë që është ëndrra e 10 milionë shqiptarëve anembanë botës? Të përmendësh paratë nuk është e bukur, por të thuash tanimë se “nuk i dihet, mund të jemi dhe të pestët”, është fyese. Dreqi e mori, përse ke punuar këto dy vite, të na tregosh yllin e Borusias dhe se Serbia është në rritje! Jo, aq gjë e kuptojmë dhe vetë! Patjetër që, të parashikosh këtë grup është shumë e vështirë. Në fund të fundit ashtu do të ishte për çdo grup. Duhet kuptuar që Shqipëria gjendej në vazon e pestë, vazo të cilën e përfituam pikërisht pas 5 ndeshjeve shumë të dobëta në eliminatoret e shkuara ku morëm vetëm 2 pikë në krahasim me 9 pikët e pjesës së parë të sezonit. Në këto kushte, çfarë ka këtu për t’u habitur! Bshkëngjitur kësaj është folur shumë që dy vitet e para De Biazit ishin të nevojshëm për ndërtimin e skuadrës. Tani kjo faze duhet të ketë kaluar dhe stafi duhet të jetë më konkret. Nga 5 skuadra që ka grupi ynë, trajnerit po i kërkohet që të rendisë skuadrën në vend të tretë. Teorikisht, do të thotë më shumë se 50% shanse! Në edicionin e shkuar vetëm e para e grupit me 6 skuadra shkonte direkt, ndërsa e dyta bënte plejof ose eliminohej far dhe ishte e dyta më e keqe! Tani jo vetëm që mund të jesh e treta më e mirë, por çdo e tretë ka shansin për plejofin. Pse nuk ka asnjë rëndësi nëse do të kemi një skuadër të gjashtë, apo jo? Të gjithë grupet e tjera në ditën e fundit do të zerojnë rezultatet me skuadrën e fundit dhe krijojnë një renditje të re virtuale. Kësisoj, grupi i Shqipërisë hyn në lojë me kushte të barabarta. A na duhej një ekip i vendit të fundit për të fituar për moral. Tre edicionet e fundit kanë treguar se nuk i kemi marrë 6 pikët me ekipet e vazos së fundit. Ne kemi marrë 4 pikë ndaj Maltës, 3 ndaj Luksemburgut dhe 4 ndaj Qipros. As nga ana e pikëve e as nga ana e moralit nuk na kanë bërë punë! Kësisoj të mos fshihemi pas shortit, numrit të skuadrave e Serbisë në rritje e yllit armen! Sa për këtë të fundit, ajo gjendet në FIFA në pozicion më të dobët se ne. A nuk na e përmend trajneri i përfaqësueses suksesin tonë të renditjes së FIFA-s sa herë ka mundësi! Shqipëria mund të jetë dhe e pesta, por këtë radhë opinioni kërkon që trajneri i përfaqësueses të jetë më i vendosur dhe t’i japë shpresë vetes, se: “OK, mund të jemi të tretët”. Sepse edhe mund të jemi! Nëse më pas e gjitha kjo është një strategji për të ulur pritshmëritë e për të bërë heroin në rast rezultati, kjo është një histori tjetër. Dhe duhet marrë në konsideratë, sepse trajneri i Përfaqësueses së Shqipërisë është mjeshtri i përpunimit të opinionit publik. Është praktikisht një hero, megjithëse zumë vendin e pestë në edicionin e shkuar dhe sërish thotë që mund të jemi të pestët. Ka ardhur momenti të guxojmë. Nëse nuk besojmë as vetë, kush do të besojë te ne?!
3 Comments
-
–DEKLARATA TE TILLA SIE DE BIAZIT-REZOJNE PSIKOLOGJIKISHT EDHE LOJTARET E KOMBETARES-NDAJ DUHET KUJDES-PARA SE TE FLITET-..ASGJE NUK ESHTE E PAMUNDUR DHE NE DUHE TE LUFTOJME ME CDO KUNDERSHTAR SI TE BARABARTE-MADJE EDHE ME FORT SE ATHERE KUR ELEMINUAM DHE MUNDEM (FAKTIKISHT-SHQIPERI1-GJERANI-0-)–KAMPIONET E BOTES –..NJE TRANJER I DOREZUAR PARA KOHE- -SMUND TE NA SHERBEJE MIRE-..
-
Ju kerkoni qe De Biasi te deklaroje qe Shqiperia do te dale e para, por ja qe mundesite tona jane kaq sa ne nuk mund te bejme me shume
-
De Biazi profesionalisht eshte i te njejtit nivel me trainieret e kampionatit shqiptar. Kombetarja e tij eshte kombetarja me e keqe qe kemi pasur keto 20 vitet e fundit.
als_Latn eng_Latn unk als_Latn unk als_Latn unk als_Latn